**קרוליין ווזניאקי** (בדנית: **Caroline Wozniacki**; נולדה ב-11 ביולי 1990) היא טניסאית מקצוענית מדנמרק. היא דורגה במקום ראשון במשך 67 שבועות (11 באוקטובר 2010 - 31 בינואר 2012).

הישג השיא של ווזניאקי הוא זכייה בטורניר גראנד סלאם באליפות אוסטרליה (2018) וזכייה באליפות סבב ה-WTA ‏(2017).

ווזניאקי זכתה ב-30 טורנירים ביחידות בסבב ה-WTA.

קריירה מקצועית
--------------

### תחילת הקריירה

בשנת 2005 ווזניאקי קיבלה לראשונה כרטיס חופשי לשני טורנירים מסבב ה-WTA, בסינסינטי ובסטוקהולם. בשני הטורנירים הפסידה ווזניאקי בסיבוב הראשון, בסינסינטי לפטי שנידר ובסטוקהולם למרטינה סוחה. בשנת 2006 ווזניאקי הגיעה פעמיים לשלב רבע הגמר בטורנירים מסבב ה-WTA, בממפיס (בו הפסידה לאלופה בדיעבד סופיה ארווידסון) ובסטוקהולם (בו הפסידה לאלופה בדיעבד ג'י ג'נג). כמו כן ווזניאקי זכתה בשנה זאת בטורניר אחד מסבב ה-ITF באיסטנבול.

### 2007

שנת 2007 הייתה העונה המלאה הראשונה של ווזניאקי בסבב ה-WTA. בשנה זו ווזניאקי הגיעה בפעם הראשונה לשלב חצי הגמר, בטורניר טוקיו (בו הפסידה לוונוס ויליאמס). כמו כן הגיעה ווזניאקי פעמיים נוספות לשלב רבע הגמר, בפאס (בו הפסידה ליואנה ראלוקה אולארו) ובסטוקהולם (בו הפסידה לאלופה בדיעבד אגניישקה רדוונסקה). בשנה זו ווזניאקי שיחקה לראשונה בשלושה טורנירי גראנד סלאם : היא הגיעה לסיבוב הראשון באליפות צרפת הפתוחה (בו הפסידה לנטלי דשי) ולסיבוב השני באליפות וימבלדון (בו הפסידה למארה סנטנג'לו) ובאליפות ארצות הברית הפתוחה בטניס (בו הפסידה לאליזה קורנה). כמו כן ווזניאקי זכתה בשני טורנירים מסבב ה-ITF, באורטיזי שבאיטליה ובלאס וגאס. בשנה זו נכנסה ווזניאקי לראשונה לרשימת מאה הטניסאיות הטובות בעולם, כאשר עלתה מהמקום ה-103 למקום ה-88.

### 2008

2008 מהווה את שנת הפריצה של ווזניאקי. בשנה זו ווזניאקי זכתה בשלושה תארים מסבב ה-WTA, בסטוקהולם (שם ניצחה את אגנשייקה רדוונסקה בחצי הגמר ואת ורה דושבינה בגמר), בניו הייבן (שם ניצחה את מריון ברטולי ברבע הגמר, את אליזה קורנה בחצי הגמר ואת אנה צ'קבטדזה בגמר) ובטוקיו (שם ניצחה את קאיה קאנפי בגמר). ווזניאקי הייתה לאישה הדנית הראשונה אי פעם שזוכה בתואר יחידות בסבב ה-WTA. ווזניאקי הגיעה לשלב הגמר בטורניר לוקסמבורג (בו הפסידה לילנה דמנטייבה) ולשלב חצי הגמר בטורניר פורטורוז' (בו הפסידה לאלופה בדיעבד שרה אראני). ווזניאקי הגיעה לסיבוב הרביעי באליפות אוסטרליה הפתוחה (שם הפסידה לאנה איבנוביץ') ובאליפות ארצות הברית הפתוחה (שם הפסידה לילנה יאנקוביץ') ולסיבוב השלישי באליפות וימבלדון (שם הפסידה לילנה יאנקוביץ') ובאליפות צרפת הפתוחה (שם הפסידה לאנה איבנוביץ'). בשנה זו ווזניאקי ניצחה לראשונה שחקניות שדורגו בין 20 הראשונות, כאשר ארבעה מתוך עשרת הניצחונות האלה היו על שחקניות שדורגו בין עשר הראשונות (שני ניצחונות על מריון ברטולי, אחד על סבטלנה קוזנצובה ואחד על אגניישקה רדוונסקה). כמו כן ווזניאקי זכתה בטורניר מסבב ה-ITF באודנסה ובתואר זוגות ראשון בטורניר מסבב ה-WTA בבייג'ינג ביחד עם אנבל מדינה גאריגס.

### 2009

קרוליין ווזניאקי באליפות ארצות הברית הפתוחה בטניס, 2009
גולת הכותרת של ווזניאקי בשנה זו הייתה ההגעה לגמר אליפות ארצות הברית הפתוחה בטניס, בו הפסידה לקים קלייסטרס. ווזניאקי גם זכתה בשנת 2009 בשלושה תוארי WTA נוספים, בחוף פונטה ודרה (הקטגוריה הבינלאומית; ניצחה את אלכסנדרה וזניאק בגמר) שבפלורידה, באיסטבורן (הקטגוריה העליונה; ניצחה את וירז'יני רזאנו בגמר) שבאנגליה ובניו הייבן (הקטגוריה העליונה; ניצחה את ילנה וסנינה בגמר). מלבד הגמר באליפות ארצות הברית הפתוחה הגיעה ווזניאקי בשנת 2009 לשלב הגמר גם בטורנירים בממפיס (הקטגוריה הבינלאומית; הפסידה לוויקטוריה אזרנקה; זכתה גם בתחרות הזוגות ביחד עם אזרנקה), בצ'ארלסטון (הקטגוריה העליונה; הפסידה לזאבינה ליזיקי), במדריד (הקטגוריה העליונה; הפסידה לדינארה סאפינה) ובבסטאד שבשוודיה (הקטגוריה הבינלאומית; הפסידה למריה חוסה מרטינס סאנצ'ס). ווזניאקי העפילה בסוף שנה זו לאליפות סבב ה-WTA, והגיעה עד לשלב חצי הגמר, בו הפסידה לסרינה ויליאמס.

### 2010

ווזניאקי זכתה ב-2010 בשישה טורנירים מסבב ה-WTA. הזכייה הראשונה התרחשה בחודש אפריל, אז זכתה ווזניאקי בפעם השנייה בקריירה שלה בטורניר שנערך בחוף פונטה ודרה. הזכיות השנייה, השלישית והרביעית התרחשו בחודש אוגוסט. תחילה זכתה ווזניאקי במהדורה הראשונה של הטורניר הביתי שלה בקופנהגן. הטורניר הוא מהקטגוריה הבינלאומית, ווזניאקי ניצחה במשחק הגמר את קלרה זאקופלובה. לאחר מכן זכתה ווזניאקי בטורניר מונטריאול (הקטגוריה העליונה-5), בו ניצחה בשלב הגמר את ורה זבונרבה. בסוף חודש אוגוסט היא זכתה בפעם השלישית ברציפות בטורניר ניו הייבן, לאחר שניצחה בגמר את נדיה פטרובה. הזכייה החמישית והשישית התרחשו בחודש אוקטובר. תחילה ניצחה ווזניאקי בגמר טורניר טוקיו את ילנה דמנטייבה, ולאחר מכן זכתה באליפות סין הפתוחה שנערכה בבייג'ינג לאחר ניצחון בגמר על ורה זבונרבה. בנוסף, הגיעה ווזניאקי בשנת 2010 פעמיים לשלב הגמר בטורניר WTA, בטורניר אינדיאן וולס מאסטרס (הקטגוריה העליונה), בו הפסידה לילנה יאנקוביץ' ובאליפות סבב ה-WTA, בה הפסידה לקים קלייסטרס. פעמיים נוספות הגיעה ווזניאקי לשלב חצי הגמר, בטורניר צ'ארלסטון, בו פרשה במהלך המשחק מול ורה זבונרבה, ובאליפות ארצות הברית הפתוחה, בו הפסידה לזבונרבה. לאחר הטורניר באינדיאן וולס היא עלתה למקום השני בדירוג העולמי. לאחר ניצחונה ברבע גמר באליפות סין הפתוחה עלתה ווזניאקי למקום הראשון בעולם. ווזניאקי היא האישה העשרים במספר שהגיעה לפסגת הדירוג העולמי מאז החלה שיטת הדירוג הנוכחית בשנת 1975, והדנית הראשונה לעשות כן.

### 2011

קרוליין ווזניאקי במהלך משחקי הבית האירופי/אפריקני מספר 1 של גביע הפדרציה שנערכו באילת, 2011.
בשנה זו זכתה ווזניאקי בשישה טורנירים בסבב ה-WTA. הזכייה הראשונה התרחשה בפברואר בטורניר דובאי לאחר ניצחון בגמר על סבטלנה קוזנצובה. הזכייה העלתה את ווזניאקי בחזרה למקום ראשון בדירוג העולמי. במרץ זכתה ווזניאקי בטורניר היוקרתי שנערך באינדיאן וולס לאחר שגברה בגמר על מריון ברטולי, באפריל היא זכתה בטורניר צ'ארלסטון כאשר גברה על ילנה וסנינה בגמר ובמאי היא זכתה בטורניר בריסל, לאחר שניצחה במשחק הגמר את פנג שוואי מסין בשלוש מערכות. בחודש יוני זכתה ווזניאקי בפעם השנייה ברציפות בטורניר קופנהגן, לאחר ניצחון בגמר על לוציה שפרובה. בחודש אוגוסט זכתה ווזניאקי בפעם הרביעית ברציפות בטורניר ניו הייבן, לאחר ניצחון בגמר על פטרה צ'טקובסקה. בנוסף לכך, הגיעה ווזניאקי בשנת 2011 לשלב הגמר בשני טורנירים. בטורניר דוחה היא הפסידה בגמר לוורה זבונרבה ובטורניר שטוטגרט היא הפסידה בגמר ליוליה גורגס. בשלושה טורנירים נוספים הגיעה ווזניאקי לשלב חצי הגמר - באליפות אוסטרליה הפתוחה, בה הגיעה ווזניאקי לראשונה בקריירה שלה לשלב חצי הגמר (שבו הפסידה ווזניאקי לנה לי), בטורניר רומא בו הפסידה למריה שראפובה שבסופו של דבר זכתה בטורניר ובאליפות ארצות הברית הפתוחה (הפסידה לסרינה ויליאמס).

### 2012

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בשנה זו קרוליין ווזניאקי לקחה חלק בטורנירים רבים של ה-WTA. כמו כן ווזניאקי השתתפה ב-2 גראנד סלאמים - אליפות אוסטרליה הפתוחה והפסידה לקים קלייסטרס ברבע גמר. ברולאן גרוס ווזניאקי הודחה על ידי קאיה קנאפי המדורגת 23 בעולם.

### 2013

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2014

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2015

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2016

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2017

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
באליפות סבב ה-WTA שנערכה באוקטובר 2017 זכתה ווזניאקי בטורניר לאחר שניצחה בגמר את ונוס ויליאמס בשתי מערכות (4–6, 4-6).

### 2018

באליפות אוסטרליה הפתוחה שנערכה בינואר 2018 זכתה ווזניאקי בתואר לאחר ניצחון במשחק הגמר על סימונה האלפ מרומניה, שדורגה אז במקום הראשון בעולם, בשלוש מערכות (7–6(7–2), 3–6, 6–4). זו הזכייה הראשונה שלה בטורניר גראנד סלאם, שבעקבותיה העפילה מהמקום השני למקום הראשון בעולם בדירוג העולמי.

### 2019

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### 2020

בינואר בתום השתתפותה באליפות אוסטרליה הפתוחה, הודיעה ווזניאקי על פרישתה מטניס.

**2023**

בחודש יוני הודיעה על כוונתה לחזור למשחק פעיל, לעונת המשטחים הקשים הצפון-אמריקאית, שבמרכזה אליפות ארצות-הברית הפתוחה.

### גביע הפדרציה

הופעת הבכורה של ווזניאקי בגביע הפדרציה הייתה באפריל 2005, אז היא הפסידה לאנה איבנוביץ' בהפסד של הנבחרת הדנית לזו של סרביה ומונטנגרו.

במשחקי בית אירופה/אפריקה 1 של גביע הפדרציה באילת (2011) ניצחה ווזניאקי את כל שלושת משחקיה ביחידות, אך הפסידה בכל שלושת משחקי הזוגות.

המאזן של ווזניאקי בגביע הפדרציה עומד על 14 ניצחונות (11 במשחקי יחידות ו-3 במשחקי זוגות) מול 8 הפסדים (5 במשחקי יחידות ו-3 במשחקי זוגות).

ביקורת
------

כמו במקרים של דינארה סאפינה וילנה יאנקוביץ', גם על ווזניאקי נמתחה ביקורת, עד ניצחונה באליפות אוסטרליה הפתוחה בינואר 2018, על כך שהיא הגיעה למקום הראשון בדירוג העולמי מבלי לזכות בתואר גראנד סלאם. בתגובה לביקורת זו יצאה להגנתה של ווזניאקי נשיאת ה-WTA, סטייסי אלאסטר. אלאסטר אמרה ש"שיטת הדירוג מתגמלת את הספורטאיות עבור 12 חודשים של עבודה עקבית", ושווזניאקי "ראויה לתהילה ותירשם בספרה כמספר אחת ראויה ביותר." אלאסטר גם התייחסה לתואר הגראנד סלאם שחסר לווזניאקי, ואמרה שהיא משוכנעת שווזניאקי תזכה בתואר גראנד סלאם בקרוב.

### סגנון משחקה

סגנון המשחק שלה היה בדרך כלל הגנתי. ווזניאקי השתמשה בהנפה ייחודית שנותנת הרבה ספין לכדור ולכן בכדורים נמוכים, שלא קופצים הרבה, היא הצליחה ברוב המקרים להשיבם בעוד שבכדורים גבוהים היא התקשתה יותר. ישנם הטוענים שסגנון משחקה ההגנתי מנע ממנה להשיג הישגים רבים יותר, ולהתמודד עם שחקניות התקפיות יציבות, כמו סרינה ויליאמס.

חבטת גב היד שלה נחשבת ליציבה, חזקה, ויעילה יותר מחבטת כף היד שלה, שלוקה בעוצמה שלה.

ווזניאקי נחשבה ל-'Pusher'- דחפנית- סגנון משחק הנחשב להגנתי ביותר.

הישגים בולטים
-------------

### יחידות

#### זכיות (24)

| לפני שנת 2009 | החל משנת 2009 |
| --- | --- |
| גראנד סלאם (1) |
| אליפות סבב ה-WTA (0) |
| דרג 1 (0) | הקטגוריה העליונה - טורנירי חובה (2) |
| דרג 2 (1) | הקטגוריה העליונה - פרמייר 5 (3) |
| דרג 3 (1) | הקטגוריה העליונה (6) |
| דרגים 4 ו-5 (1) | הקטגוריה הבינלאומית (4) |
| סבב ה-ITF‏ (4) |

|  |  |  |  |  |  |
| --- | --- | --- | --- | --- | --- |
| **מס'** | **תאריך** | **טורניר** | **משטח** | **יריבה בגמר** | **תוצאה** |
| 1. | 29 באוקטובר 2006 | טורקיהטורקיה איסטנבול, טורקיה | קשה | גרמניהגרמניה טטיאנה מאלק | 2-6, 1-6 |
| 2. | 4 בפברואר 2007 | איטליהאיטליה אורטיזי, איטליה | שטיח | איטליהאיטליה אלברטה בריאנטי | 6-4, 5-7, 3-6 |
| 3. | 4 במרץ 2007 | ארצות הבריתארצות הברית לאס וגאס, ארצות הברית | קשה | יפןיפן אקיקו מוריגאמי | 3-6, 2-6 |
| 4. | 3 באוגוסט 2008 | שוודיהשוודיה אליפות נורדאה נורדיק לייט הפתוחה, סטוקהולם | קשה | רוסיהרוסיה ורה דושבינה | 0-6, 2-6 |
| 5. | 23 באוגוסט 2008 | ארצות הבריתארצות הברית ניו הייבן, ארצות הברית (1) | קשה | רוסיהרוסיה אנה צ'קבטדזה | 6-3, 4-6, 1-6 |
| 6. | 5 באוקטובר 2008 | יפןיפן אליפות יפן הפתוחה בטניס, טוקיו | קשה | אסטוניהאסטוניה קאיה קאנפי | 2-6, 6-3, 1-6 |
| 7. | 23 בנובמבר 2008 | דנמרקדנמרק אודנסה, דנמרק | שטיח (אולם) | שוודיהשוודיה סופיה ארווידסון | 2-6, 1-6 |
| 8. | 12 באפריל 2009 | ארצות הבריתארצות הברית חוף פונטה ודרה, פלורידה, ארצות הברית (1) | חימר ירוק | קנדהקנדה אלכסנדרה וזניאק | 1-6, 2-6 |
| 9. | 20 ביוני 2009 | אנגליהאנגליה איסטבורן, אנגליה | דשא | צרפתצרפת וירז'יני רזאנו | 6-7(5), 5-7 |
| 10. | 29 באוגוסט 2009 | ארצות הבריתארצות הברית ניו הייבן, ארצות הברית (2) | קשה | רוסיהרוסיה ילנה וסנינה | 4-6, 2-6 |
| 11. | 11 באפריל 2010 | ארצות הבריתארצות הברית חוף פונטה ודרה, פלורידה, ארצות הברית (2) | חימר ירוק | בלארוסבלארוס אולגה גובורצובה | 2-6, 5-7 |
| 12. | 8 באוגוסט 2010 | דנמרקדנמרק קופנהגן, דנמרק | קשה (אולם) | צ'כיהצ'כיה קלרה זאקופלובה | 2-6, 6-7(5) |
| 13. | 23 באוגוסט 2010 | קנדהקנדה מונטריאול, קנדה | קשה | רוסיהרוסיה ורה זבונרבה | 3-6, 2-6 |
| 14. | 28 באוגוסט 2010 | ארצות הבריתארצות הברית ניו הייבן, ארצות הברית (3) | קשה | רוסיהרוסיה נדיה פטרובה | 3-6, 6-3, 3-6 |
| 15. | 2 באוקטובר 2010 | יפןיפן אליפות טוראי פאן פסיפיק הפתוחה, טוקיו | קשה | רוסיהרוסיה ילנה דמנטייבה | 6-1, 2-6, 3-6 |
| 16. | 11 באוקטובר 2010 | הרפובליקה העממית של סיןהרפובליקה העממית של סין אליפות סין הפתוחה, בייג'ינג | קשה | רוסיהרוסיה ורה זבונרבה | 3-6, 6-3, 3-6 |
| 17. | 20 בפברואר 2011 | איחוד האמירויות הערביותאיחוד האמירויות הערביות אליפות דובאי בטניס, דובאי | קשה | רוסיהרוסיה סבטלנה קוזנצובה | 1-6, 3-6 |
| 18. | 20 במרץ 2011 | ארצות הבריתארצות הברית אינדיאן וולס מאסטרס, ארצות הברית | קשה | צרפתצרפת מריון ברטולי | 1-6, 6-2, 3-6 |
| 19. | 10 באפריל 2011 | ארצות הבריתארצות הברית צ'ארלסטון, ארצות הברית | חימר ירוק | רוסיהרוסיה ילנה וסנינה | 2-6, 3-6 |
| 20. | 21 במאי 2011 | בלגיהבלגיה בריסל, בלגיה | חימר | הרפובליקה העממית של סיןהרפובליקה העממית של סין פנג שוואי | 3-6, 3-6 |
| 21. | 12 ביוני 2011 | דנמרקדנמרק קופנהגן, דנמרק (2) | קשה (אולם) | צ'כיהצ'כיה לוציה שפרובה | 1-6, 4-6 |
| 22. | 27 באוגוסט 2011 | ארצות הבריתארצות הברית ניו הייבן, ארצות הברית (4) | קשה | צ'כיהצ'כיה פטרה צ'טקובסקה | 4-6, 1-6 |
| 23. | 23 בספטמבר 2012 | קוריאה הדרומיתקוריאה הדרומית סיאול, קוריאה הדרומית | קשה (אולם) | אסטוניהאסטוניה קאיה קאנפי | 1-6, 0-6 |
| 24. | 21 באוקטובר 2012 | רוסיהרוסיה מוסקבה, רוסיה | קשה | אוסטרליהאוסטרליה סמנתה סטוסור | 6–2, 4–6, 7–5 |

#### הפסד במשחק הגמר (10)

|  |  |  |  |  |  |
| --- | --- | --- | --- | --- | --- |
| **מס'** | **תאריך** | **טורניר** | **משטח** | **יריבה בגמר** | **תוצאה** |
| 1. | 26 באוקטובר 2008 | לוקסמבורגלוקסמבורג אליפות לוקסמבורג הפתוחה, לוקסמבורג סיטי | קשה (אולם) | רוסיהרוסיה ילנה דמנטייבה | 6-2, 4-6, 6-7(4) |
| 2. | 21 בפברואר 2009 | ארצות הבריתארצות הברית ממפיס, ארצות הברית | קשה (אולם) | בלארוסבלארוס ויקטוריה אזרנקה | 1-6, 3-6 |
| 3. | 19 באפריל 2009 | ארצות הבריתארצות הברית צ'ארלסטון, ארצות הברית | חימר ירוק | גרמניהגרמניה זאבינה ליזיקי | 2-6, 4-6 |
| 4. | 9 במאי 2009 | ספרדספרד מדריד, ספרד | חימר | רוסיהרוסיה דינארה סאפינה | 2-6, 4-6 |
| 5. | 11 ביולי 2009 | שוודיהשוודיה בסטאד, שוודיה | חימר | ספרדספרד מריה חוסה מרטינס סאנצ'ס | 5-7, 4-6 |
| 6. | 13 בספטמבר 2009 | ארצות הבריתארצות הברית אליפות ארצות הברית הפתוחה בטניס, ניו יורק, ארצות הברית | קשה | בלגיהבלגיה קים קלייסטרס | 5-7, 3-6 |
| 7. | 21 במרץ 2010 | ארצות הבריתארצות הברית אינדיאן וולס מאסטרס, ארצות הברית | קשה | סרביהסרביה ילנה יאנקוביץ' | 2-6, 4-6 |
| 8. | 31 באוקטובר 2010 | קטר (מדינה)קטר (מדינה) אליפות סבב ה-WTA, קטר | קשה | בלגיהבלגיה קים קלייסטרס | 3-6, 7-5, 3-6 |
| 9. | 26 בפברואר 2011 | קטר (מדינה)קטר (מדינה) דוחה, קטר | קשה | רוסיהרוסיה ורה זבונרבה | 4-6, 4-6 |
| 10. | 24 באפריל 2011 | גרמניהגרמניה שטוטגרט, גרמניה | חימר (אולם) | גרמניהגרמניה יוליה גורגס | 6-7(3), 3-6 |
| 11. | 15 באפריל 2012 | דנמרקדנמרק קופנהגן, דנמרק (3) | קשה (אולם) | גרמניהגרמניה אנגליקה קרבר | 4-6, 4-6 |

### זוגות

#### זכיות (2)

| לפני שנת 2009 | החל משנת 2009 |
| --- | --- |
| גראנד סלאם (0) |
| אליפות סבב ה-WTA (0) |
| דרג 1 (0) | הקטגוריה העליונה - טורנירים מנדטוריים (0) |
| דרג 2 (1) | הקטגוריה העליונה - פרמייר 5 (0) |
| דרג 3 (0) | הקטגוריה העליונה (0) |
| דרגים 4 ו-5 (0) | הקטגוריה הבינלאומית (1) |
| סבב ה-ITF‏ (0) |

|  |  |  |  |  |  |  |
| --- | --- | --- | --- | --- | --- | --- |
| **מס'** | **תאריך** | **טורניר** | **משטח** | **שותפה** | **יריבות בגמר** | **תוצאה** |
| 1. | 28 בספטמבר 2008 | הרפובליקה העממית של סיןהרפובליקה העממית של סין בייג'ינג, הרפובליקה העממית של סין | קשה | ספרדספרד אנבל מדינה גאריגס | הרפובליקה העממית של סיןהרפובליקה העממית של סין האן שיניוןהרפובליקה העממית של סיןהרפובליקה העממית של סיןשו יי-פאן | 1-6, 3-6 |
| 2. | 21 בפברואר 2009 | ארצות הבריתארצות הברית ממפיס, ארצות הברית | קשה (אולם) | בלארוסבלארוס ויקטוריה אזרנקה | אוקראינהאוקראינה יוליאנה פדאקהולנדהולנדמיכאלה קרייצ'ק | 1-6, 6-7(2) |

#### הפסד במשחק הגמר (1)

|  |  |  |  |  |  |  |
| --- | --- | --- | --- | --- | --- | --- |
| **מס'** | **תאריך** | **טורניר** | **משטח** | **שותפה** | **יריבות בגמר** | **תוצאה** |
| 1. | 25 בפברואר 2006 | ארצות הבריתארצות הברית ממפיס, ארצות הברית | קשה | בלארוסבלארוס ויקטוריה אזרנקה | ארצות הבריתארצות הברית ליסה ריימונדאוסטרליהאוסטרליהסמנתה סטוסור | 6-7(2), 3-6 |
|

קישורים חיצוניים
----------------

ויקישיתוף מדיה וקבצים בנושא **קרוליין ווזניאקי** בוויקישיתוף
* 

* אתר האינטרנט הרשמי של קרוליין ווזניאקי (באנגלית)
* קרוליין ווזניאקי, ברשת החברתית פייסבוק

* קרוליין ווזניאקי, ברשת החברתית אקס (טוויטר)

* קרוליין ווזניאקי, ברשת החברתית אינסטגרם

* קרוליין ווזניאקי, באתר הוועד האולימפי הבין-לאומי

* קרוליין ווזניאקי, באתר olympedia.org

* קרוליין ווזניאקי, באתר ה-WTA

* קרוליין ווזניאקי, באתר ה-ITF

* קרוליין ווזניאקי, באתר גביע הפדרציה
* אורן קורנפלד‏, רק עוד צעד קטן: איך מגיעה קרוליין ווזניאקי לאליפות ארצות הברית?, באתר וואלה!‏, יום שישי, 27 באוגוסט 2010
* ליאור ליברובסקי, ‏הדנית היפה כבר שניה בעולם: הכירו את ווזניאקי, באתר ONE‏, 2 בספטמבר 2010
* אמיר ענבר, קרולין ווז'ניאקי, מדורגת ראשונה בעולם, אז מה אם היא לא הכי טובה, באתר הארץ, 26 באוקטובר 2010
* דונלד מקריי, הגארדיאן, אליפות אוסטרליה הפתוחה: מספר אחת מחפשת את מספר אחד, באתר הארץ, 16 בינואר 2011
* ליידי מחבט: האם היופי של הטניסאית הטובה בעולם יהרוס לה את הקריירה?, באתר Xnet‏, 28 בדצמבר 2012
* אתר למנויים בלבד מארינה הייד, הגרדיאן, קרוליין ווז'ניאקי, תהיי דוגמה על המגרש - לא דוגמנית של בגדי ים, באתר הארץ, 12 בפברואר 2015
* גיא פרחי, זכרונות ממסע צליינות לאילת בעקבות נסיכת הטניס קרוליין ווזניאקי, באתר הארץ, 19 ביוני 2018

הערות שוליים
------------

1. ↑  Tennis-WTA chief defends rankings system as Wozniacki hits No.1

|  |  |
| --- | --- |
| בקרת זהויות עריכת הנתון בוויקינתונים | 
* NLP: a0000003706276
* VIAF: 7589151353544852720007
* WorldCat: viaf-7589151353544852720007

 |